KÄSKKIRI

Tartu	14.05.2024 nr 852

Vastuvõtukomisjoni moodustamine Vastuvõtukatsete korraldamine
2024. aasta suvel

Vabariigi Valitsuse 21.06.2018 määruse nr 45 „Kaitseväe põhimäärus“ § 24 lg 2 p 5, Kaitseväe Akadeemia ülema 15.05.2023 käskkirjaga nr 843 kinnitatud Kaitseväe Akadeemia tasemeõppesse vastuvõtmise ja väljaarvamise tingimuste ja korra p 17, Kaitseväe Akadeemia ülema 08.11.2023 käskkirjaga nr 1933 kinnitatud Kaitseväe Akadeemia tasemeõppe vastuvõtukriteeriumite ning Kaitseväe Akadeemia ülema 24.01.2024 käskkirjaga nr 138 kinnitatud Kaitseväe Akadeemia 2024/2025. õppeaasta vastuvõtueeskirja alusel

1.	Moodustan Kaitseväe Akadeemia (KVA) rakenduskõrgharidusõppesse suviseks vastuvõtuks komisjoni koosseisus:
1.1.	õppeosakonna juhataja (komisjoni esimees);
1.2.	õppurkorpuse ülem (komisjoni aseesimees);
1.3.	Kaitseressursside Ameti inimvara arendamise osakonnajuhataja asetäitja (karjäärisüsteem).

2.	Komisjoni ülesanded:
2.1.	otsustab õppurikandidaatide lubamise vastuvõtukatsetele hiljemalt 04.07.2024;
2.2.	komisjoni esimees instrueerib hiljemalt 05.07.2024 vestluskomisjonide esimehi kutsesobivusvestluste läbiviimiseks, lähtudes kutsesobivusvestluse töölehest;
2.3.	kinnitab vastuvõtukatsed sooritanud kandidaatide pingerea ja lävendi ületanud kandidaatide nimekirja hiljemalt 12.07.2024;
2.4.	esitab akadeemia ülemale ettepaneku 2024/2025. õppeaasta kandidaatide vastuvõtuks, arvestades Kaitseväe juhataja aastaplaaniga kehtestatud väeliikide õppekohtade arvu hiljemalt 19.07.2024;
2.5.	kehtestab vastuvõtutulemuste põhjal lävendi järgmise õppeaasta vastuvõtuks.

3.	Õppeosakonna (ÕO) ülesanded:
	3.1.	korraldab vastuvõtukatsete läbiviimise vastavalt 2024. aasta vastuvõtukatsete ajakavale;
3.1.	tagab ja valmistab ette vajalikud ruumid katsete toimumise ajaks vastavalt ajakavale;
3.2.	koordineerib vastuvõtuga seotud tegevused kaasatud osapooltega ning korraldab vastuvõttu puudutava infovahetuse akadeemia allüksuste ja Kaitseressursside Ametiga;
3.3.	tagab vastuvõtukatsete ajakava, kutsesobivusvestluste komisjoni koosseisud KVA Sharepointi lehel: KVA vastuvõtu dokumentatsioon;
3.4.	koostab vastuvõtu- ja vestluskomisjonide tööks vajaliku dokumentatsiooni ning tagab komisjonide töö asjaajamise;
3.5.	tagab vastuvõtukatsete tulemuste fikseerimise ja avalikustamise kooskõlas kehtivate õigusaktidega;
3.6.	korraldab koostöös õppurkorpusega kandidaatide teavitamise ajakavast, julgeolekukorraldusest ja teistest Kaitseväes kehtestatud eeskirjadest, mis reguleerivad käitumist akadeemia territooriumil;
3.7.	esitab haldusosakonnale kandidaatide majutusvajadused, samuti transpordivajaduse kehaliste võimete kontrolltestil osalejate tarbeks.

4.	Õppurkorpuse ülesanded:
4.1.	määrab vastuvõtukatsete toimumise ajaks korraldusmeeskonda kuni kuus kadetti vabatahtlikkuse alusel ning esitab määratute nimekirja ja kontaktandmed ÕO veeblile hiljemalt 05.07.2024;
4.2.	korraldab kehaliste võimete kontrolltesti vastavalt ajakavale ja ÕO veebli esitatud nimekirja alusel, lähtudes Kaitseväe juhataja 18.03.2021 käskkirjast nr 67;
4.3.	tagab kandidaatidele vajalike ruumide ja õppekohtade tutvustamise;
4.4.	tagab kandidaatide sooritatud rikkumiste fikseerimise ja informatsiooni edastamise vastuvõtukomisjonile hiljemalt rikkumise päevale järgneval hommikul kell 08.30;
4.5.	tagab katset sooritamata vastuvõtukatsetelt lahkunud kandidaatide üle arvestuse pidamise ja edastab sellekohase info viivitamatult ÕO veeblile.

5.	Haldusosakonna ülesanded:
5.1.	tagab kehaliste võimete kontrolltestil osalejatele transpordi vastavalt ÕO veeblilt saadud andmetele ning korraldab transpordivahendisse joogivee koos jooginõudega;
5.2.	korraldab majutuse koostöös Riigi Kaitseinvesteeringute Keskuse esindajatega selleks soovi avaldanud kadetikandidaatidele, ÕO veebli poolt esitatud nimekirja alusel;
5.3.	tagab sihtgrupi teavitamise akadeemiasse vastuvõtu toimumisest läbi kodulehe ja meediakanalite koostöös värbamiskeskusega;
5.4.	vajadusel tagab taustakontrolli korraldanud asutuse esindaja kohaloleku vastuvõtukomisjoni koosolekul 04.07.2024;
5.5.	tagab õppurikandidaatidele külalisekaardid läbipääsuks akadeemia peahoones ja ühiselamus vastavalt sisseastumiskatsete ajakavale.

6.	Kaitseressursside ametiga varsemalt kokkulepitud tegevused:
6.1.	määrab kandideerimisprotsessi vaatlema värbamispartneri, kes võtab üle kandideerimise osise KVA-lt;
6.2.	värbamispartner edastab ÕO veeblile kehaliste võimete kontrolltesti kehtivat tulemust omavate kandidaatide nimed hiljemalt 04.07.2024.

7.	Sõja- ja katastroofimeditsiinikeskuse ülesanne:
7.1.	tagab kandidaatidele meditsiiniabi vastuvõtukatsete ja kehaliste võimete kontrolltesti sooritamise ajal.

8.	Käskkiri teha teatavaks vastuvõtukomisjoni liikmetele, Kaitseväe Akadeemia õppeosakonnale ja haldusosakonnale, diviisi 1. jalaväebrigaadile, diviisi 2. jalaväebrigaadile, toetuse väejuhatusele, mereväele, õhuväele, luurekeskusele, küberväejuhatusele, sõjaväepolitseile ning Kaitseressursside Ametile.

[ allkirjastatud digitaalselt ]

Vahur Karus
Brigaadikindral
Kaitseväe Akadeemia ülem